כיפת זהב

כיפת זהב (באנגלית: Golden Dome) היא מערכת הגנה אווירית אקטיבית עתידית המתוכננת להיות מפותחת ומיוצרת בארצות הברית, ומטרתה להתמודד עם איום של טילים בליסטיים, נשק היפרסוני וטילי שיוט.

ב-20 במאי 2025 הכריז נשיא ארצות הברית טראמפ על התנעת הפרויקט.

 היסטוריה 
ב-27 בינואר 2025 חתם דונלד טראמפ, נשיא ארצות הברית ה-47, על צו נשיאותי המנחה את הכוחות המזוינים של ארצות הברית לפתח מערכת הגנה אווירית. הרעיון הושווה למערכת כיפת ברזל המפותחת ומיוצרת בישראל, וליוזמת ההגנה האסטרטגית שהוצעה בשנת 1983 על-ידי רונלד רייגן, נשיא ארצות הברית ה-40.

טראמפ הודיע שהפרויקט לפיתוח וייצור מערכת כיפת זהב יהיה באחריותו של הגנרל מייקל גוטליין מחיל החלל של ארצות הברית, והודיע שעלות הפרויקט היא 175 מיליארד דולר. לפי דבריו של טראמפ, השימוש במערכת יחל עד סוף כהונתו כנשיא ארצות הברית בשנת 2029.

 איום הייחוס 
ממוזער
ב-13 במאי 2025, סוכנות ביון ההגנה פרסמה איום ייחוס ל"כיפת זהב" והוא כולל שישה מרכיבים בסיסיים:
 טילים בליסטיים בין יבשתיים
 טילים בליסטיים המשוגרים מצוללות
 טילים היפרסוניים - מונעים ו/או גולשים
 טילי שיוט
 לוויינים חמושים שנמצאים במסלול ויכולים "ליפול" לכוון מטרה נבחרת בכל רגע נתון

 מרכיבי המערך 
ממוזער
המערך מתוכנן לכלול שש שכבות:
 חיישנים מסוגים שונים, מהחלל, מהיבשה ומהים.
 לדוגמה ב-20 במאי 2025, רית'ייאון מסרה לסוכנות להגנה מטילים מכ"ם קרקעי עם טרנזיסטורים של גיליון-ניטריד. מכ"ם זה, ככל הידוע, יכול "לראות" לטווחים יותר ארוכים מקודמיו וברגישות גבוהה יותר והוא פיתוח של משפחת המכ"מים - TPY2 .
 מיירטים קינטיים מהחלל.
 הצעה כזו הועלתה כבר בתוכנית "מלחמת הכוכבים" ואולם, ככל הידוע, מעולם לא החלו בבניית המערך בפועל בארצות הברית, או במערב בכלל. ברוסיה, במסגרת פרויקט Polyus , כן נבנה לייזר רב עוצמה שבמקור הייתה כוונה שישמש ליירוט טילים בליסטיים. הפרויקט הוסט לכוון של נשק בחלל, לטובת הפלת לוויינים, בוצע שיגור אחד שנכשל, ולבסוף הפרויקט, ככל הידוע, נגנז.
 מיירטים קינטיים מהיבשה ומהים.
 נגזרות אפשריות של מערכת THAAD של צבא היבשה האמריקאי (נכון ל-2025, התכן לא מאפשר יירוטים בחלל הגבוה/ רחוק).
 נגזרות אפשריות של טילי "סטנדרד" של הצי האמריקאי שבדרך כלל מוצבים על גבי אניות Aegis 
 נגזרות של טילי היירוט שפותחו ומוצבים – לטובת יירוט טילים בין יבשתיים .
 נשקי אנרגיה ולוחמה אלקטרונית.
 במהלך מאי 2025, התפרסם כי ישראל הפעילה מערכות יירוט באמצעות לייזר רב עוצמה במהלך מלחמת חרבות ברזל. על פי הודעות חברת "רפאל", צה"ל אמור להצטייד במערכת מבצעית שתיקרא "מגן אור", כבר במהלך 2025. מערכת זו אמורה לפעול בהספקים גבוהים יותר בהשוואה למערכת שהופעלה עד כה במהלך הלחימה. ככל הידוע, ההפעלות במהלך מלחמת "חרבות ברזל" הן ההפעלות הראשונות בהיסטוריה, בצורה מבצעית ונגד מטרות כטב"ם אמיתיות המופעלות בידי אויב. במסגרת התוכניות שהותנעו כחלק מ"מלחמת הכוכבים", נבחנה האפשרות, בין השאר, להפעלת לייזר רב עוצמה מהחלל. ב-9 ביוני 2025, ה"פייננשל טיים" פרסם כתבה לגבי מאבקים בין התעשיות בהקשר למימוש "כיפת הזהב". בין השאר, מוזכרת האפשרות של יירוט טילים באמצעות לייזר רב עוצמה מהחלל.
 מערך שליטה ובקרה.
 אמצעים ל"צייד והשמדה" של הטילים התוקפים, עוד לפני שהם משוגרים.
ממוזער

ניסויים ראשוניים עם מערכי חיישנים בחלל, חיישנים שאמורים לאפשר מעקב אחרי טילים היפר סוניים – גם בשלבים בהם הם "טסים" ללא מנוע פועל, החלו כבר ב-2024, במסגרת ניסויי HBTSS. ככל הידוע, הצבה של מערכי חיישנים מהחלל, באופן שיאפשר כיסוי רצוף של כדור הארץ, מחייבת הצבה של "מערכי לוויינים במסלול נמוך", LEO ומערכים אלה יחוברו למערכים של לוויני התקשורת של חברת Starlink ומערך לווייני התקשורת של הממשל האמריקאי Starshield.

נכון למאי 2025, יש כ-120 לווייני Starshield פעילים במסלול זאת בנוסף לכ-7000 לווייני Starlink כאלה.

 אמצעי גילוי קיימים ומערכי יירוט קיימים – והאפשרות למנף אותם לטובת "כיפת זהב" 
ממוזער
מכ"מים לטווחים גדולים, בפרישה גלובלית. מכ"מים המוצבים על גבי אניות/ אסדות. מערכי גילוי אופטיים, מערכי גילוי מהחלל (בדגש למערכי גילוי שיגורים), מערכי יירוט נגד טילים בליסטיים בין יבשתיים, מערכי יירוט טילים בליסטיים מאניות הצי האמריקאי.

 לקחים ממלחמת חרבות ברזל והשיגורים מתימן ומאיראן – לעבר ישראל, בסיסי הצבא האמריקאי והאוניות האמריקאיות 
במשך שנים ארוכות, ארצות הברית של אמריקה, הסתמכה על העובדה שהיא מוגנת באמצעות האוקיינוסים – כך שהיא יכלה להניח שאיום אמיתי על קיום ארצות הברית הוא "רק" האיום הגרעיני שיכול להגיע לאדמת ארצות הברית באמצעות טילים בין יבשתיים. מול איום זה התפתחה התיאוריה של "השמדה הדדית מובטחת" ולפיה, אם לארצות הברית ולרוסיה תהיה יכולת וודאית להשמיד האחת את השנייה – בלי קשר למי יורה קודם – זה מצב שמבטיח יציבות.

עם השתנות "הסדר העולמי", התפיסה של "השמדה הדדית מובטחת" הפסיקה להיות האסטרטגיה היחידה לאחר התפרקות ברית המועצות, הופעת איום הטרור כפי שהתבטאה בהפלת מגדלי התאומים, ארגון דאעש וארגוני טרור נוספים. ארצות הברית פנתה לגישה "אקטיבית יוזמת", חיזקה מאוד את פיקוד הכוחות המיוחדים והקימה בסיסים ברחבי העולם – בכדי, בין השאר, להקרין כוח כלפי המעצמות – אבל, בעיקר, כדי להוות כוח קדמי שיכול לנהל לחימה בטרור.

הקמת הבסיסים השונים אבל, הפכה להיות נקודת תורפה – ברגע שהופיעו הטילים בליסטיים לטווחי ביניים – שמאפשרים לאיים על הבסיסים האמריקאיים "מנגד" לטווח שבו הם יכולים להגן על עצמם. ככל שעבר הזמן, הופיעו יכולות של טילים בליסטיים לטווחים גדלים והולכים ונכון ל-2025 יש כאלה לצפון קוריאה, סין, רוסיה, איראן, בריטניה, צרפת, החות'ים בתימן, לוב ומדינות נוספות. חלק ממדינות אלה מפתחות טילים בליסטיים, טילי שיוט, כטב"ם וטילים היפרסוניים שעלולים לאפשר ירי / שיגור לעבר אדמת ארצות הברית, כמו גם על בסיסיה הקדמיים ו/או על נכסי הצי. למעשה – נוצר צורך להגן על ארצות הברית, על בסיסיה הקדמיים, על נכסיה שבים ועל בני הברית שלה – בכל מקום בעולם.
ממוזער

 השפעה אפשרית על המאזן האסטרטגי בין ארצות הברית למעצמות אחרות 
במסגרת "המלחמה הקרה" ואסטרטגיית "ההשמדה ההדדית המובטחת" – למעצמות היו הסכמים ולפיהם הן לא משקיעות במערכות הגנה  – כדי להבטיח את עקרון "השמדה הדדית מובטחת". במהלך העשורים האחרונים – ארצות הברית (בדצמבר 2001) ורוסיה פרשו מההסכמים המרכזיים להגבלת הבנייה של מערכות הגנה. בנוסף, אמנות בינלאומיות עוסקות במניעת הפיכת החלל לתווך שמשמש להצבת אמצעי לחימה. תוכנית "כיפת הזהב" עלולה להפר אמנות אלה והיא נתפסת כמפירת איזון אסטרטגי.

 התנגדויות וסיכונים 
חוץ מהחשש למרוץ חימוש, התוכנית מחייבת פיתוח מדעי שקשה לדעת אם יצלח. על פי הפרסומים, ארצות הברית מתכננת להשקיע בנושא 150 מיליארד דולר לתקופה של עשר שנים. פרשנים רבים טוענים שמהלך כזה – שיש בו כל כך הרבה סיכוני פיתוח, הוא למעשה "הימור בסכום גדול" שלא נכון לעשותו.

 ניסויים בתחום ההגנה מטילים (מינואר 2025 ואילך) 
ממוזער|מכ"ם LRDR באלסקה - תמונה של כוח החלל של ארצות הברית
ב-23 ביוני 2025, ארצות הברית ביצעה ניסוי שכלל שיגור של מטרה המדמה טיל בליסטי בין יבשתי – והפעילה מולו, לראשונה בהיסטוריה, את "המכ"ם ארוך הטווח לדיסקרימינציה" – LRDR. המכ"ם מוצב באלסקה והוא מבוסס על רכיבי מצב מוצק הבנויים מגבישי גליום ניטריד. במסגרת הניסוי הוכחו ביצועי המכ"ם, היכולת לשתף מידע עם מכ"מים אחרים וסנסורים נוספים, היכולת לשתף מידע עם מערכות שליטה ובקרה ייעודיות - כולל דימוי שיגור של מיירטי GMD. תיאור הניסוי מופיע בסרטון. תרחיש הייחוס שאליו הסרטון מתייחס, מתואר בסרטון נוסף.

 ראו גם 
 כיפת ברזל
 יוזמת ההגנה האסטרטגית

 קישורים חיצוניים 



 הערות שוליים 

קטגוריה:הגנה נגד טילים
קטגוריה:ארצות הברית: מיזמים עתידיים